Հիդրոերկրաբան Ժորա Աչոյանը Սեւանին իբրեւ այլընտրանք առաջարկում է օգտագործել կոլեկտորադրենաժային ջրերը: «Ձկնաբուծարաններից 58 մ3/վրկ ջուր թափվում է Արաքս գետը։ Պոմպակայանները կարելի է վերաշահագործել, անհրաժեշտության դեպքում նոր պոմպակայաններ տեղադրել, եւ այդ ջուրն օգտագործել ոռոգման համար»։ Նա ասում է, որ ձկնաբուծական լճակներից քաղցրահամ ջրերը խառնվելով գրունտային ջրերին՝ հանքայնացումը թուլացնում են եւ 90%-ով պիտանի են դառնում ոռոգման համար։